CELEX: 62010CA0120
Language: lv
Date: 2011-09-08 00:00:00
Title: Lieta C-120/10: Tiesas (pirmā palāta) 2011. gada 8. septembra spriedums ( Conseil d'État (Beļģija) lūgums sniegt prejudiciālu nolēmumu) — European Air Transport SA/Collège d'Environnement de la Région de Bruxelles-Capitale, Région de Bruxelles-Capitale (Gaisa transports — Direktīva 2002/30/EK — Ar troksni saistīti ekspluatācijas ierobežojumi Kopienas lidostās — Trokšņu līmeņa robežas, kas jāievēro lidostas tuvumā esošu pilsētu teritoriju pārlidojumos)

22.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 311/10
            
         Tiesas (pirmā palāta) 2011. gada 8. septembra spriedums (Conseil d'État (Beļģija) lūgums sniegt prejudiciālu nolēmumu) — European Air Transport SA/Collège d'Environnement de la Région de Bruxelles-Capitale, Région de Bruxelles-Capitale
   
   (Lieta C-120/10) (1)
   
   (Gaisa transports - Direktīva 2002/30/EK - Ar troksni saistīti ekspluatācijas ierobežojumi Kopienas lidostās - Trokšņu līmeņa robežas, kas jāievēro lidostas tuvumā esošu pilsētu teritoriju pārlidojumos)
   2011/C 311/13
   Tiesvedības valoda — franču
   
      Iesniedzējtiesa
   
   
      Conseil d'État
   
   
      Lietas dalībnieki pamata procesā
   
   
      Prasītāja: European Air Transport SA
   
   
      Atbildētāji: Collège d'Environnement de la Région de Bruxelles-Capitale, Région de Bruxelles-Capitale
   
   
      Priekšmets
   
   Lūgums sniegt prejudiciālu nolēmumu — Conseil d'État — Eiropas Parlamenta un Padomes 2002. gada 26. marta Direktīvas 2002/30/EK par noteikumiem un procedūrām attiecībā uz tādu ekspluatācijas ierobežojumu ieviešanu Kopienas lidostās, kas saistīti ar troksni (OV L 85, 40. lpp.), 2. panta e) punkta, 4. panta 4. punkta un 6. panta 2. punkta interpretācija — Trokšņu līmeņa robežas, kas jāievēro lidostas tuvumā esošu pilsētas teritoriju pārlidojumos — “Ekspluatācijas ierobežojumu” jēdziens — Ierobežojumi, kas pieņemti attiecībā uz lidaparātiem, kuriem ir ļoti neliela atbilstība — Iespēja šādus ierobežojumus noteikt atkarībā no trokšņu līmeņa, kas mērīts uz zemes — Konvencijas par starptautisko civilo aviāciju (Čikāgas konvencija) ietekme
   
      Rezolutīvā daļa:
   
   Eiropas Parlamenta un Padomes 2002. gada 26. marta Direktīvas 2002/30/EK par noteikumiem un procedūrām attiecībā uz tādu ekspluatācijas ierobežojumu ieviešanu Kopienas lidostās, kas saistīti ar troksni, 2. panta e) punkts ir jāinterpretē tādējādi, ka “ekspluatācijas ierobežojums” ir pilnīga vai pagaidu aizliedzoša darbība, kas liedz civilo zemskaņas reaktīvām lidmašīnām piekļūt kādai Savienības dalībvalsts lidostai. Tādējādi tādi valsts vides tiesību akti, kuros ir noteiktas maksimālās robežas uz zemes mērītam trokšņu līmenim, kas ir jāievēro lidostas tuvumā esošu teritoriju pārlidojumos, paši par sevi neveido “ekspluatācijas ierobežojumu” šīs normas izpratnē, ja vien, ņemot vērā attiecīgos ekonomiskos, tehniskos un juridiskos kontekstus, tie nerada aizliegumam piekļūt šai lidostai līdzīgu iedarbību.
   
      (1)  OV C 148, 05.06.2010.